CELEX: 62006FA0068
Language: el
Date: 2008-04-03 00:00:00
Title: Υπόθεση F-68/06: Απόφαση του Δικαστηρίου Δημόσιας Διοίκησης (δεύτερο τμήμα) της 3ης Απριλίου 2008 — Bakema κατά Επιτροπή (Υπαλληλική υπόθεση — Συμβασιούχοι υπάλληλοι — Kατάταξη σε βαθμό — Oμάδα καθηκόντων IV — Δίπλωμα — Επαγγελματική πείρα)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/69
            
         Απόφαση του Δικαστηρίου Δημόσιας Διοίκησης (δεύτερο τμήμα) της 3ης Απριλίου 2008 — Bakema κατά Επιτροπή
   (Υπόθεση F-68/06) (1)
   
   (Υπαλληλική υπόθεση - Συμβασιούχοι υπάλληλοι - Kατάταξη σε βαθμό - Oμάδα καθηκόντων IV - Δίπλωμα - Επαγγελματική πείρα)
   (2008/C 209/126)
   Γλώσσα διαδικασίας: η αγγλική
   Διάδικοι
   
      Προσφεύγων: Reint J. Bakema (Zuidlaren, Κάτω Χώρες) (εκπρόσωποι: L. Rijpkema και A. Kootstra, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: J. Currall και M. Velardo)
   Αντικείμενο
   Ακύρωση της αποφάσεως της Επιτροπής περί αρνήσεως ανακατατάξεως του προσφεύγοντος από τον βαθμό 14 στον βαθμό 16 της ομάδας καθηκόντων IV και χαρακτηρισμού του «kandidaatsdiploma» του ως πιστοποιητικού πλήρους πανεπιστημιακής εκπαίδευσης βάσει του άρθρου 82 του Καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων και του άρθρου 2 των Γενικών Εκτελεστικών Διατάξεων (ΓΕΔ) σχετικά με τις διαδικασίες που διέπουν την πρόσληψη και την απασχόληση των συμβασιούχων υπαλλήλων στην Επιτροπή.
   Διατακτικό
   Το Δικαστήριο Δημόσιας Διοίκησης αποφασίζει:
   
               1.
            
            
               Ακυρώνει την απόφαση της αρμόδιας για σύναψη συμβάσεων αρχής περί κατατάξεως του R. Bakema στην ομάδα καθηκόντων IV με βαθμό 14, κλιμάκιο 1, βάσει της υπογραφείσας στις 25 Οκτωβρίου 2005 συμβάσεως προσλήψεώς του ως συμβασιούχου υπαλλήλου της Επιτροπής των Ευρωπαϊκών Κοινοτήτων.
            
         
               2.
            
            
               Απορρίπτει την προσφυγή κατά τα λοιπά.
            
         
               3.
            
            
               Κάθε διάδικος φέρει τα δικαστικά του έξοδα.
            
         
      (1)  EE C 212 της 2.9.2006, σ. 48.